Eramaja omanik Henri Aaslav-Kaasik vaatab imestusega oma viimase aasta elektritarbimise tulemusi ja nendib, et kokkuvõttes ei pidanud ta elektri eest midagi maksma. Tavatingimustes oleks tema aastane elektrikulu olnud umbes 800 eurot. Viimase aastaga aga maksti hoopis talle 125 eurot peale, sest Henri lasi oma uuele majale paigaldada integreeritud päikesepaneelid.
Kui Henri esimest korda kuulis Eestis toodetavatest Roofit.Solar paneelidest, siis koheselt inspireeris teda idee, et ta saab anda oma majale uue mõtte. Maja ainult ei tarbi elektrit, vaid ka toodab elektrit ja tema saab oma katusel toodetud rohelist päikeseenergiat ka teistega jagada.
Henri ja tema pere elab 110 m2 suuruses 2-korruselises viilkatusega majas. Katusepind on kokku 165m2, millest elektrit tootvat materjali on ühel poolel 60 m2. Metall-katusesse integreeritud päikesepaneelid näevad välja nagu tavaline katus ja Henri naabrid isegi ei näe, et tal on päikesest elektrit püüdvad paneelid katusel.
Katus toodab rohkem energiat kui maja tarbib
Vaadates viimase aasta elektri tootmise ja tarbimise andmeid selgub, et Henri majapidamise aastane kogutarbimine oli 6414 kWh. Samas tootis tema katus 7357 kWh. Kokkuvõttes aasta lõikes on maja energia positiivne.
Tema elektrit tootva metallkatuse prognoositud aastane tootlus oli 6650 kWh/a. Henri katuse võimsus on 7,7 kW. Prognoos arvutatakse välja paljude aastate eeldatava keskmisena, sest väga hästi osatakse asukohapõhiselt mõõta päikeseenergia kogust. Mõni kuu ühel aastal on päikselisem kui teisel aastal, seega igakuise prognoosi asemel tasub võrrelda kogu aasta tootlust.
Juba eelmise aasta aprillis oli Henri üllatunud, kui lubatud 600kWh asemel tootis tema katus ligi 950kWh, kuid tegemist oli ka erakordselt päikselise kevadkuuga. Põhimõtteliselt tootis tema katus aprillis nii palju elektrienergiat kui tema õhk-vesi soojuspump terve aasta jooksul kasutab.
“Kunagisest visioonist anda majale teine tähendus on saanud reaalsus tänu Roofit.Solar innovaatilisele katusele. Selle tõestuseks on see, et meie maja suudab toota rohkem energiat, kui me ise ära tarbime. Tunneme selle üle siiralt head meelt ja loodame, et meie kogemus julgustab ka teisi astuma samme rohelisema jalajälje suunas ning üha rohkem inimesi on valmis investeerima jätkusuutlikumasse eluviisi,“ lisab Henri.
Maja positsioneering päikese suhtes ei ole ideaalne ning jaanuaris-veebruaris praktiliselt päikest seal ei näe. Henri maja asub loodusliku kallaku varjus, kuhu madal talvine päike ei jõua.
Hoolimata sellest on tulemused väga head, sest suurem osa elektri tootmisest toimub perioodil märts-oktoober.
Märkimisväärne rahaline võit juba esimesel aastal
Kui sellel majal oleks tavaline katus, siis vaadates kasutatud kilovatt-tunde, oleks ta pidanud aastas elektri eest maksma ca 800 eurot. Aga Henri kasutas hoopis oma katusel toodetud elektrienergiat ja ülejäägi müüs ta elektrivõrku tagasi, mille pealt sai ka taastuvenergia toetust. Seega kokkuvõttes ei pidanud ta midagi juurde maksma, vaid teenis rohelise energia müügilt isegi lisaks veel 125 eurot.
Kui võrrelda katuse maksumusega, siis igal aastal võidetud sääst pluss teenitud tulu viib selleni, et kogu katus maksab ennast ise kinni. Kui tavaliste majade jaoks on katusematerjal ja paigaldus kulu, siis Roofit.Solar katus on investeering, mis katab oma elektrit tootmisega katuse kulud ja enamgi veel. Võit on seda suurem, mida rohkem majapidamine oma toodetud elektrit ise ära kasutab ja kui tõuseb elektri hind, siis seda suurem on kokkuhoid.
Roofit.Solar päikesekatus teenib tagasi kogu investeeringu katuse päikesesüsteemi kui ka kogu ülejäänud katuse ehituse maksumuse.
Keskmiselt maksab Roofit.Solar katusematerjal end kinni 10 aastaga, aga katuse eluiga on üle 30 aasta. Seega kui pere investeerib 10 000 eurot päikesekatustesse, teenib ta tagasi tõenäoliselt umbes 30 000 eurot. Algselt on see siiski korralik investeering, sest nutikas ja päikest püüdev katus on tulenevalt lisanduvast tehnoloogiast kallim kui tavaline teraskatus. Samas, paigalduse eest tuleb ju nagunii maksta, kuid ühe Roofit.Solar katuse paigaldusega saab majapidamine nii uue katuse kui päikesepaneelid. Keskmiselt on ühe „Harju keskmise“ elektrit tootva päikesesüsteemi hind u 10 000-15 000 eurot, millele lisandub paigaldus. Paigalduse hind sõltub hooajast ja maja asukohast, kuid tööjõukulud on pidevas kasvutrendis ja kohati on paigalduskulu suurem kui materjali kulu.
Roofit.Solar integreertid päikesepaneelidega katuse ruutmeeter maksab al 150 eur+km, kuid iga ruutmeeter toob 30 aasta jooksul omanikule kokkuhoidu ja tulu ligi 450 eurot. Kui elektri hind kahekordistuks 10 aasta pärast, siis on ka saadav võit topelt. Kokkuvõttes teenib katus kogu kulu aastatega tagasi, mida tavakatus ei tee kunagi. Oota kasvõi 100 aastat.
Henri investeeris „võtmed kätte“ lahendusse, kus päikesekatuse ettevõte Roofit Solar Energy OÜ hoolitses kogu bürokraatia eest ja temal jäi üle vaid õigel ajal elektriliitumiste lepingutele ja muudele dokumentidele allkirjad alla panna. Õnneks kogu protsess on lihtne, kui osta ühest kohast terviklahendus koos päikesesüsteemi projekteerimise ja konsultatsiooniga.
Integreeritud päikesepaneelidega katus on uudne ja keskkonnasõbralik mõtlemisviis
Henri paneb lisaks ka kõigile südamele, et mõelge laiemalt kui ainult tänasele.
„Globaalne kliimakriis on tõsine väljakutse inimkonnale, kus igaüks meist saab midagi kasulikku ära teha. Üheks tubliks sammuks on juba see kui saame panna oma majakatused päikeseelektrit tootma. Päikesekatus on selgelt investeering meie laste tulevikku“, lisab ta.
Näiteks Henri katuse positiivne mõju järgneva 25 aasta jooksul on märkimisväärne. Kuna ta tarbib oma katusel lokaalselt toodetud elektrit, siis jääb kuskil mujal põletamata 13 kalluritäit põlevkivi, mille CO2 kokkuhoid on sama suur kui jätta sõitmata 41 korda autoga ümber Maa.
Ühe 7 kW võimsusega katuse keskkonnamõju võib ka võrrelda sellega, kui istutada 871 uut puud. Seega kõik, kes tarbivad põlevkivienergiat võiksid istutada vähemalt 1000 puud inimese kohta.
Seega võime väita, et integreeritud päikesepaneelidega katuste omanikud on justkui uue ajastu päevakangelased, kes toodavad endale ja teistele rohelist energiat, hoiavad õhu puhta, ei riku/reosta naabri vaadet inetute päikesepaneelidega ja aitavad globaalset CO2 taset vähendada.
Roofit Solar Energy on Eesti ettevõte, kes alates aastast 2016 toodab elektrit tootvaid metallkatuse paneele. Innovatiivne toode on Tallinna Tehnikaülikooli teadlase Andri Jagomägi poolt välja arendatud ja võitnud maailmas hulganisti innovatsiooni- ja keskkonnaauhindu, kui säästlik ja nutikas tulevikulahendus katustele ja fassaadidele.